stanford-oval/wikipedia huggingface dataset:
เครือข่ายคอมพิวเตอร์
โพรโทคอลการสื่อสาร > SONET/SDH

Synchronous optical networking (SONET) และ Synchronous Digital Hierarchy (SDH) เป็นโพรโทคอลมาตรฐานสำหรับการ multiplexing ที่ทำการถ่ายโอนกระแสบิตดิจิทัลที่หลากหลายผ่านใยแก้วนำแสง พวกมันแต่เดิมถูกออกแบบมาเพื่อการขนส่งในการสื่อสารแบบ circuit mode จากแหล่งที่มาที่หลากหลายแตกต่างกัน, เบื้องต้นเพื่อสนับสนุนระบบเสียงที่เป็น circuit-switched ที่เข้ารหัสในฟอร์แมท PCM (Pulse-Code Modulation) ที่เป็นเรียลไทม์และ ถูกบีบอัด อย่างไรก็ตามเนื่องจากความเป็นกลางและคุณสมบัติที่เป็น transport-oriented, SONET/SDH ยังเป็นตัวเลือกที่ชัดเจนสำหรับการขนส่งเฟรมของ Asynchronous Transfer Mode (ATM)
โพรโทคอลการสื่อสาร > Asynchronous Transfer Mode

เป็นเทคนิคการ switching สำหรับเครือข่ายการสื่อสารโทรคมนาคม ที่ใช้ asynchronous time-division multiplexing ATM จะเข้ารหัสข้อมูลที่เป็นเซลล์ขนาดเล็กคงที่ วิธีนี้จะแตกต่างจากโพรโทคอลอื่น ๆ เช่น Internet Protocol สวีทหรืออีเธอร์เน็ตที่ใช้แพ็กเกตหลายขนาด ATM มีความคล้ายคลึงกันกับ circuit switched และ packet switched networking. ATM จึงเป็นทางเลือกที่ดีสำหรับเครือข่ายที่ต้องจัดการทั้งแบบการจราจรที่มีข้อมูล throughput สูงแบบดั้งเดิมและแบบเนื้อหา real-time, ความล่าช้าแฝงต่ำเช่นเสียงและวิดีโอ. ATM ใช้รูปแบบการเชื่อมต่อแบบ connection-oriented model ในที่ซึ่งวงจรเสมือนจะต้องจัดตั้งขึ้นระหว่างจุดสิ้นสุดสองจุดก่อนที่การแลกเปลี่ยนข้อมูลที่เกิดขึ้นจริงจะเริ่มขึ้น
ในขณะที่บทบาทของ ATM จะลดน้อยลงเนื่องจากความโปรดปรานของเครือข่ายรุ่นต่อไป มันยังคงมีบทบาทในการเป็นไมล์สุดท้ายซึ่งคือการเชื่อมต่อระหว่างผู้ให้บริการอินเทอร์เน็ตและผู้ใช้ตามบ้าน สำหรับรายละเอียดเพิ่มเติมของเทคโนโลยีและโพรโทคอลการสื่อสาร โปรดอ่านเพิ่มเติมในหัวข้อข้างท้าย
ขอบเขตของเครือข่าย

เครือข่ายโดยทั่วไปถูกจัดการโดยองค์กรที่เป็นเจ้าของ เครือข่ายองค์กรเอกชนอาจจะใช้รวมกันทั้งอินทราเน็ตและเอกซ์ทราเน็ต และยังอาจจัดให้มีการเข้าถึงเครือข่ายอินเทอร์เน็ตซึ่งไม่มีเจ้าของเดียวและให้การเชื่อมต่อทั่วโลกแทบไม่จำกัด
ขอบเขตของเครือข่าย > อินทราเน็ตและเอกซ์ทราเน็ต

อินทราเน็ตและเอกซ์ทราเน็ตเป็นส่วนหนึ่งหรือส่วนขยายของเครือข่ายคอมพิวเตอร์ที่มักจะเป็น LAN
อินทราเน็ต เป็นชุดของเครือข่ายที่อยู่ภายใต้การควบคุมของหน่วยการบริหารเดียว อินทราเน็ตใช้โพรโทคอล IP และเครื่องมือที่เป็น IP-based เช่นเว็บเบราว์เซอร์และโปรแกรมการถ่ายโอนไฟล์ หน่วยการบริหารจำกัดการใช้อินทราเน็ตเฉพาะผู้ได้รับอนุญาตเท่านั้น ส่วนใหญ่แล้ว อินทราเน็ตจะเป็นเครือข่ายภายในองค์กร อินทราเน็ตขนาดใหญ่มักจะมีเว็บเซิร์ฟเวอร์อย่างน้อยหนึ่งตัวเพื่อให้ผู้ใช้เข้าถึงข้อมูลขององค์กรเอง
เอกซ์ทราเน็ต เป็นเครือข่ายที่ยังอยู่ภายใต้การควบคุมของผู้ดูแลระบบขององค์กรเดียว แต่สนับสนุนการเชื่อมต่อที่จำกัดเฉพาะเครือข่ายภายนอกที่เฉพาะเจาะจง ตัวอย่างเช่นองค์กรอาจจัดให้มีการเข้าถึงบางแง่มุมของอินทราเน็ตของบริษัทเพื่อแชร์ข้อมูลร่วมกับคู่ค้าทางธุรกิจหรือลูกค้า หน่วยงานอื่น ๆ เหล่านี้ไม่จำเป็นต้องได้รับความเชื่อถือจากมุมมองของการรักษาความปลอดภัย การเชื่อมต่อเครือข่ายเอกซ์ทราเน็ตมักจะเป็น, แต่ไม่เสมอไป, การดำเนินการผ่านทาง WAN เทคโนโลยี
ขอบเขตของเครือข่าย > Internetwork

Internetwork คือการเชื่อมต่อของหลายเครือข่ายคอมพิวเตอร์ผ่านทางเทคโนโลยีการกำหนดเส้นทางร่วมกันโดยใช้เราต์เตอร์
ขอบเขตของเครือข่าย > อินเทอร์เน็ต

อินเทอร์เน็ตเป็นตัวอย่างที่ใหญ่ที่สุดของ Internetwork มันเป็นระบบที่เชื่อมต่อกันทั่วโลกของภาครัฐ, นักวิชาการ, องค์กรของรัฐและเอกชน, และเครือข่ายคอมพิวเตอร์ส่วนบุคคล มันขึ้นอยู่กับเทคโนโลยีระบบเครือข่ายของ Internet Protocol สวีท ซึ่งสืบทอดมาจากโครงการวิจัยขั้นสูงของหน่วยงานเครือข่าย (ARPANET) พัฒนาโดย DARPA ของกระทรวงกลาโหมสหรัฐอเมริกา อินเทอร์เน็ตยังเป็นแกนนำการสื่อสารพื้นฐานเวิลด์ไวด์เว็บ (WWW)
ผู้เข้าร่วมใน Internet ใช้ความหลากหลายของวิธีการหลายร้อยโพรโทคอลที่ถูกทำเป็นเอกสารและเป็นมาตรฐานไว้แล้ว โพรโทคอลดังกล่าวมักจะเข้ากันได้ดีกับ Internet Protocol Suite และระบบ addressing (ที่อยู่ IP) ที่ถูกบริหารงานโดยหน่วยงานกำหนดหมายเลขอินเทอร์เน็ตและทะเบียน address ผู้ให้บริการและองค์กรขนาดใหญ่ทำการแลกเปลี่ยนข้อมูลเกี่ยวกับความสามารถในการเข้าถึงพื้นที่ที่เป็น address ของพวกเขาผ่าน Border Gateway Protocol (BGP) ทำให้เป็นเส้นทางการส่งที่ซ้ำซ้อนของตาข่ายทั่วโลก
โทโพโลยีเครือข่าย

โทโพโลยีเครือข่ายเป็นรูปแบบหรือลำดับชั้นของโหนดที่เชื่อมต่อกันของเครือข่ายคอมพิวเตอร์
โทโพโลยีเครือข่าย > รูปแบบสามัญ

รูปแบบที่พบบ่อยคือ:
เครือข่ายแบบบัส: ทุกโหนดจะถูกเชื่อมต่อกับสื่อกลางไปตลอดทั้งตัวสื่อนี้ รูปแบบนี้ใช้ในต้นฉบับอีเธอร์เน็ตที่เรียกว่า 10BASE5 และ 10Base2
เครือข่ายรูปดาว: ทุกโหนดจะเชื่อมต่อกับโหนดกลางพิเศษ รูปแบบนี้พบโดยทั่วไปใน LAN ไร้สายที่ลูกค้าแต่ละรายเชื่อมต่อแบบไร้สายกับจุดการเข้าถึง (Wireless access point)
เครือข่ายวงแหวน: แต่ละโหนดมีการเชื่อมต่อไปยังโหนดข้างเคียงด้านซ้ายและด้านขวา เพื่อที่ว่าทุกโหนดมีการเชื่อมต่อและแต่ละโหนดสามารถเข้าถึงโหนดอื่น โดยเข้าหาทางโหนดด้านซ้ายหรือโหนดด้านขวาก็ได้ ไฟเบอร์การเชื่อมต่อข้อมูลแบบกระจาย (Fiber Distributed Data Interface หรือ FDDI) ใช้โทโพโลยีแบบนี้
เครือข่ายตาข่าย: แต่ละโหนดจะเชื่อมต่อกับโหนดอื่น ๆ ได้เกือบทั้งหมดในลักษณะที่มีอยู่อย่างน้อยหนึ่งเส้นทางไปยังโหนดใด ๆ แต่อาจต้องผ่านโหนดอื่นไป
เครือข่ายที่เชื่อมต่ออย่างเต็มที่: ในแต่ละโหนดจะเชื่อมต่อกับทุกโหนดอื่น ๆ ในเครือข่าย
ต้นไม้: ในกรณีนี้โหนดทั้งหมดมีการจัดลำดับชั้น
โปรดสังเกตว่ารูปแบบทางกายภาพของโหนดในเครือข่ายอาจไม่จำเป็นต้องสะท้อนให้เห็นถึงโทโพโลยีเครือข่าย ตัวอย่างเช่น, FDDI มีโทโพโลยีเครือข่ายเป็นวงแหวน (ที่จริงสองวงหมุนสวนทางกัน) แต่โครงสร้างทางกายภาพอาจเป็นรูปดาวเพราะทุกการเชื่อมต่อกับโหนดที่อยู่ใกล้เคียงจะถูกส่งผ่านโหนดที่อยู่ตรงกลาง
โทโพโลยีเครือข่าย > เครือข่ายซ้อนทับ

เครือข่ายซ้อนทับเป็นเครือข่ายคอมพิวเตอร์เสมือนที่ถูกสร้างขึ้นทับบนเครือข่ายอื่น โหนดในเครือข่ายซ้อนทับจะถูกลิงก์เข้าด้วยกันแบบเสมือนหรือแบบลอจิก ที่ซึ่งแต่ละลิงก์จะสอดคล้องกับเส้นทางในเครือข่ายหลักด้านล่าง ที่อาจจะผ่านการลิงก์ทางกายภาพหลายลิงก์  โทโพโลยีของเครือข่ายซ้อนทับอาจ (และมักจะ) แตกต่างจากของเครือข่ายด้านล่าง.  เช่น เครือข่ายแบบ peer-to-peer หลายเครือข่ายเป็นเครื่อข่ายซ้อนทับ พวกมันจะถูกจัดให้เป็นโหนดของระบบเสมือนจริงของลิงก์ที่ทำงานบนอินเทอร์เน็ต อินเทอร์เน็ตถูกสร้างขึ้นครั้งแรกเป็นภาพซ้อนทับบนเครือข่ายโทรศัพท์
ตัวอย่างที่โดดเด่นที่สุดของเครือข่ายซ้อนทับคือระบบของ Internet เอง ที่เลเยอร์เครือข่ายแต่ละโหนดสามารถเข้าถึงโหนดอื่น ๆ โดยการเชื่อมต่อโดยตรงไปยัง IP address ที่ต้องการ  ทำให้เกิดการสร้างเครือข่ายที่ถูกเชื่อมต่ออย่างเต็มที่ อย่างไรก็ตาม เครือข่ายด้านล่างจะประกอบด้วยการเชื่อมต่อภายในเหมือนตาข่ายของเครือข่ายย่อยที่มี topologies (และเทคโนโลยี) ที่แตกต่างกัน การจำแนก address และการเราต์ติงค์เป็นวิธีที่ใช้ในการทำ mapping ของเครือข่ายซ้อนทับ (แบบ IP ที่ถูกเชื่อมต่ออย่างเต็มที่) ข้างบนกับเครือข่ายที่อยู่ข้างล่าง
เครือข่ายซ้อนทับเกิดขึ้นตั้งแต่มีการสร้างเครือข่ายเมื่อระบบคอมพิวเตอร์ถูกเชื่อมต่อผ่านสายโทรศัพท์โดยใช้โมเด็ม และเกิดขึ้นก่อนที่จะมีเครือข่ายข้อมูลเสียอีก
อีกตัวอย่างของเครือข่ายซ้อนทับก็คือตารางแฮชกระจายซึ่ง map คีย์ (keys) ไปยังโหนดในเครือข่าย ในกรณีนี้เครือข่ายข้างใต้เป็นเครือข่าย IP และเครือข่ายทับซ้อนเป็นตาราง (ที่จริงเป็นแผนที่) ที่ถูกทำดัชนีโดยคีย์
เครือข่ายซ้อนทับยังได้รับการเสนอให้เป็นวิธีการปรับปรุงการเราต์ติงค์ในอินเทอร์เน็ต เช่นการเราต์โดยการรับประกันคุณภาพการให้บริการเพื่อให้ได้สื่อกลางสตรีมมิ่งที่มีคุณภาพสูง ข้อเสนอก่อนหน้านี้เช่น IntServ, DiffServ และ IP Multicast ไม่ได้เห็นการยอมรับอย่างกว้างขวางเพราะข้อเสนอเหล่านี้จำเป็นต้องมีการปรับเปลี่ยนของเราต์เตอร์ทั้งหมดในเครือข่าย ในขณะที่เครือข่ายทับซ้อนถูกนำไปใช้งานเพิ่มขึ้นบน end-hosts ที่ run ซอฟแวร์โพรโทคอลทับซ้อนโดยไม่ต้องรับความร่วมมือจากผู้ให้บริการอินเทอร์เน็ต เครือข่ายซ้อนทับไม่มีการควบคุมวิธีการที่แพ็คเก็ตจะถูกเราต์ในเครือข่ายข้างล่างระหว่างสองโหนดที่ซ้อนทับกัน แต่มันสามารถควบคุม, ตัวอย่างเช่น, ลำดับของโหนดซ้อนทับที่ข้อความจะลัดเลาะไปก่อนที่จะถึงปลายทาง
ตัวอย่างเช่น Akamai เทคโนโลยีทำการบริหารจัดการเครือข่ายซ้อนทับที่ดำเนินการจัดส่งเนื้อหาอย่างมีประสิทธิภาพและน่าเชื่อถือ (ชนิดหนึ่งของ multicast) งานวิจัยที่เป็นวิชาการรวมถึงการ multicast ระบบปลาย, การเราต์ติงค์ที่มีความยืดหยุ่นและการศึกษาเรื่องคุณภาพของบริการ (quality of service), ระหว่างเครือข่ายซ้อนทับอื่น ๆ
ดูเพิ่ม

โพรโทคอลอินเทอร์เน็ต
อินเทอร์เน็ต
แหล่งข้อมูลอื่น

ระบบเครือข่ายคอมพิวเตอร์ เก็บถาวร 2010-02-12 ที่ เวย์แบ็กแมชชีน
| ด ค กเครือข่ายคอมพิวเตอร์ |
| --- | --- |
อินเทอร์เน็ต  ·  อินทราเน็ต  ·  เอกซ์ทราเน็ต
รูปแสดงสาย UTP
รูปแสดง STP จะเห็น sheath ที่เป็นตัวนำป้องกันอยู่รอบนอก
รูปแสดงสายโคแอคเชียล
Network Topologies
เคียวด้ามยาว

Using a scythe
เคียวด้ามยาว (อังกฤษ: scythe)  เป็นเครื่องมือทางการเกษตรกรรมในการตัดหญ้าหรือเก็บเกี่ยว ซึ่งภายหลังถูกแทนที่ด้วยเครื่องมือที่ลากด้วยม้า และต่อมาแทร็คเตอร์ แต่ก็ยังมีใช้อยู่บ้างในยุโรป และเอเชีย ที่เริ่มใช้ในคริสต์ศตวรรษที่ 8 ในสมัยราชวงศ์คาโรแล็งเชียง
คำว่า “Scythe” มาจากภาษาอังกฤษเก่าว่า “siðe”
เคียวด้ามยาวมักจะใช้เป็นอาวุธของบุคคลาในตำนานโบราณเช่นโครนัส (Cronus) โดยเฉพาะโดยกริม รีพเพอร์ผู้ถือว่าเป็นบุคลาธิษฐานของความตาย ที่มาจากความเชื่อทางคริสต์ศาสนาว่าความตายคือสิ่งที่มา “เก็บเกี่ยววิญญาณ”
ดูเพิ่ม

สัญลักษณ์
เคียว
เคียร์สเต็น ดันสต์

| เคียร์สเต็น ดันสต์ |
| --- | --- |
ดันสต์ที่เทศกาลภาพยนตร์กาน ค.ศ. 2016
สารนิเทศภูมิหลัง
เกิด:  (1982-04-30) 30 เมษายน ค.ศ. 1982 (42 ปี) เคียร์สเต็น แคโรไลน์ ดันสต์
อาชีพ: นักแสดง นักร้อง นางแบบ
ปีที่แสดง: ค.ศ. 1989 - ปัจจุบัน
เคียร์สเต็น แคโรไลน์ ดันสต์ (อังกฤษ: Kirsten Caroline Dunst) เกิดวันที่ 30 เมษายน ค.ศ. 1982 เป็นนักแสดง นักร้อง และนางแบบชาวอเมริกัน เธอมีผลงานเรื่องแรกใน New York Stories ในปี ค.ศ. 1994 แสดงใน สี่ดรุณี ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน Interview with the Vampire ทำให้เธอได้รับการเสนอชื่อเข้าชิงรางวัลลูกโลกทองคำ
จนชื่อเสียงเธอเป็นที่รู้จักดีในบท แมรี เจน วอตสัน ในภาพยนตร์สไปเดอร์-แมน โดยในปี 2022 เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง อำนาจบาดเลือดแค้น ทางเน็ตฟลิกซ์
ประวัติ

เคียร์สเต็น ดันสต์ เกิดที่เมืองพ็อยนต์เพลสเซนต์ รัฐนิวเจอร์ซีย์ เธอเริ่มอาชีพนักแสดงตั้งแต่อายุ 7 ปี โดยปรากฏตัวในหนังเรื่อง New York Stories ซึ่งเธอก็ได้รับงานต่อเนื่องไม่ว่าจะเป็นโฆษณา, ละคร, โทรทัศน์ และภาพยนตร์ ต่อมาในปี ค.ศ. 1994 เธอแสดงใน Little Women ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน Interview with the Vampire ของแอน ไรซ์ ร่วมแสดงกับทอม ครูซ และแบรด พิตต์ จากเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ เธอยังแสดงในภาพยนตร์ครอบครัวเรื่อง Jumanji ร่วมกับโรบิน วิลเลียมส์ ด้วย
จากนั้นเธอก็ได้หนังแอนิเมชันเรื่อง Anastasia ของทเวนตีท์เซนจูรีฟอกซ์ และได้แสดงใน  เรื่อง Wag The Dog ร่วมกับดัสติน ฮอฟแมน และโรเบิร์ต เดอนิโร ในปีค.ศ.  1998 ได้แสดงเรื่อง Small Soldiers ต่อมาในปี ค.ศ. 1999 แสดงในภาพยนตร์เบาสมองเรื่อง Dick และ Drop Dead Gorgeous และ The Virgin Suicides รวมถึงแสดงในภาพยนตร์เชียร์ลีดเดอร์ใน Bring It On จนได้แสดงในภาพยนตร์ฟอร์มยักษ์ในภาพยนตร์สไปเดอร์-แมน รับบทเป็น แมรี เจน วอตสัน โดยเธอแสดงคู่กับโทบีย์ แม็คไกวร์ ผู้มารับบทเป็นซูเปอร์ฮีโรไอ้แมงมุม
เคเอ็มบีซี

เคเอ็มบีซี (อังกฤษ: KMBC) เป็นสถานีโทรทัศน์ในแคนซัสซิตี้ ออกอากาศทางช่อง 9 (ดิจิทัล ช่อง 29) เป็นแม่ส่งของเอบีซี ถือหุ้นโดยเฮียตเทเลวิชั่น ดำเนินการร่วมกับ เคซีดับเบิลยูอี เริ่มออกอากาศตั้งแต่ปี พ.ศ. 2496 โดยสถานีนี้เคยเป็นแม่ส่งของซีบีเอสมาก่อนเมื่อ พ.ศ. 2496 - 2498
แหล่งข้อมูลอื่น

Official Website of KMBC-TV ABC Channel 9
เคียรัน คลาร์ก

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เคียรัน คลาร์ก
วันเกิด:   (1989-09-26) 26 กันยายน ค.ศ. 1989 (35 ปี)
สถานที่เกิด:  แฮร์โรว์ ลอนดอน อังกฤษ
ส่วนสูง:  1.88 m (6 ft 2 in)
ตำแหน่ง:  เซ็นเตอร์แบ็ก, วิงแบ็ก
ข้อมูลสโมสร
สโมสรปัจจุบัน:  สโตกซิตี
หมายเลข:  26
สโมสรเยาวชน
2000–2009:  แอสตันวิลลา
สโมสรอาชีพ*
| ปี |  ทีม |  ลงเล่น |  (ประตู) |
| 2009–2016 |  แอสตันวิลลา |  134 |  (7) |
| 2016–2023 |  นิวคาสเซิลยูไนเต็ด |  114 |  (11) |
| 2022–2023 |  → เชฟฟีลด์ยูไนเต็ด (ยืม) |  10 |  (2) |
| 2023– |  สโตกซิตี |  3 |  (0) |
ทีมชาติ‡
| 2005–2006 |  อังกฤษ อายุไม่เกิน 17 ปี |  6 |  (0) |
| 2006–2007 |  อังกฤษ อายุไม่เกิน 18 ปี |  2 |  (0) |
| 2007–2008 |  อังกฤษ อายุไม่เกิน 19 ปี |  9 |  (0) |
| 2009–2010 |  อังกฤษ อายุไม่เกิน 20 ปี |  2 |  (1) |
| 2011–2019 |  สาธารณรัฐไอร์แลนด์ |  36 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:32, 22 มกราคม 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19:36, 27 มีนาคม 2022 (UTC)
เคียรัน คลาร์ก (อังกฤษ: Ciaran Clark) เป็นนักฟุตบอลชาวไอริช-อังกฤษ เกิดวันที่ 26 กันยายน ค.ศ. 1989 เป็นผู้เล่นตำแหน่งเซนเตอร์แบ็กและวิงแบ็กฝั่งซ้าย ของสโตกซิตี
คลาร์กเริ่มเล่นฟุตบอลกับสโมสรฟุตบอลแอสตันวิลลา ในระดับเยาวชนจนได้เลื่อนขึ้นเล่นทีมชุดใหญ่ และสามารถแจ้งเกิดได้อย่างเต็มตัวในพรีเมียร์ลีกที่ชนะฟูลัม 2-0 เมื่อฤดูกาล 2009 ในยุคโอนีลเป็นผู้จัดการทีม
แหล่งข้อมูลอื่น

Profile on Aston Villa official website
สถิติของ เคียรัน คลาร์ก ที่ Soccerbase
เคียรัน คลาร์ก – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กรายชื่อนักกีฬาทีมชาติสาธารณรัฐไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  |
| ด ค กผู้เล่นยอดเยี่ยมแห่งปีของสโมสรฟุตบอลนิวคาสเซิลยูไนเต็ด |
| --- | --- |
 1976: Gowling  1977: Burns  1978: Nattrass  1979: Withe  1980: Shoulder  1981: Carr  1982: Martin  1983: คีแกน  1984: คีแกน  1985: เบียร์ดสลีย์  1986: เบียร์ดสลีย์  1987: Goddard  1988: แกสคอยน์  1989: Hendrie  1990: Quinn  1991: Burridge  1992: G. Peacock  1993: L. Clark  1994: โคล  1995: Venison  1996: D. Peacock  1997: Watson  1998: Batty  1999: เชียเรอร์  2000: เชียเรอร์  2001: กิฟเวน  2002: Solano  2003: เชียเรอร์  2004: Bernard  2005: กิฟเวน  2006: กิฟเวน  2007: Butt  2008: เบย์  2009: Bassong  2010: โฆเซ เอนริเก  2011: โกโลชินิ  2012: กรึล  2013: Santon  2014: Williamson  2015: ยันมาต  2016: Elliot  2017: คลาร์ก  2018: Lascelles  2019: รอนดอน
เคิร์ก แธตเชอร์

| เคิร์ก แธตเชอร์ |
| --- | --- |
แธตเชอร์ที่งานแกแล็กซี่คอน หลุยส์วิลล์ใน ค.ศ. 2019
เกิด: เคิร์ก อาร์. แทตเชอร์  (1962-02-14) 14 กุมภาพันธ์ ค.ศ. 1962 (62 ปี) ลอสแอนเจลิส, รัฐแคลิฟอร์เนีย
อาชีพ: นักเขียน โปรดิวเซอร์ ผู้กำกับ นักออกแบบงานสร้าง
ปีปฏิบัติงาน: ค.ศ. 1985–ปัจจุบัน
เคิร์ก อาร์. แทตเชอร์ (อังกฤษ: Kirk R. Thatcher; เกิด 14 กุมภาพันธ์ พ.ศ. 2505) เป็นนักเขียน โปรดิวเซอร์ ผู้กำกับรายการโทรทัศน์และภาพยนตร์ ผู้กำกับวิดีโอทางอินเทอร์เน็ต และ นักออกแบบงานสร้างชาวอเมริกัน
โทรทัศน์

เคิร์ก แธตเชอร์เป็นผู้อำนวยการสร้างและดูแลซีรีส์เอบีซีที่ได้รับรางวัลเอ็มมี่เรื่อง มับเปตทูไนท์
แธตเชอร์ร์ยังได้เขียนบทตอนต่าง ๆ สำหรับซีรีส์การ์ตูนเน็ตเวิร์คเรื่อง ฟอสเตอร์สโฮมฟอร์อิเมจินารีเฟรนด์ส และกำกับตอนต่าง ๆ ของซีรีส์นิคคาโลเดียน เรื่อง เลซี่ทาวน์, ของพีบีเอสเรื่อง ซิดเดอะไซแอนซ์คิด และของคอมเมดีเซนทรัลเรื่อง แครงค์แยงเกอร์
ในปี ค.ศ. 2014 แธตเชอร์ได้แสดงในซีรีส์ของเครือข่ายไซไฟเรื่อง จิม เฮนสันส์ครีเอเจอร์ช้อปแชลเลนจ์ ซึ่งเขาปรากฏตัวในแต่ละตอนในฐานะผู้ตัดสินการแข่งขัน
แหล่งข้อมูลอื่น

เว็บไซต์หลัก
เคิร์ก แธตเชอร์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สเปน  เยอรมนี  สหรัฐ  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Synchronkartei
เคเลบ แบรดแฮม

| เคเลบ แบรดแฮม |
| --- | --- |

เกิด: เคเลบ เดวิส แบรดแฮม 27 พฤษภาคม ค.ศ. 1867(1867-05-27) ชินควอพิน รัฐนอร์ทแคโรไลนา
เสียชีวิต: 19 กุมภาพันธ์ ค.ศ. 1934(1934-02-19) (66 ปี) นิว เบิร์น รัฐนอร์ทแคโรไลนา
ศิษย์เก่า: มหาวิทยาลัยนอร์ทแคโรไลนา แชเปิลฮิลล์
อาชีพ: เภสัชกร นักประดิษฐ์
มีชื่อเสียงจาก: ผู้คิดค้นน้ำอัดลมเป๊ปซี่ และผู้ก่อตั้งบริษัทเป๊ปซี่-โคล่า
เคเลบ เดวิส แบรดแฮม (อังกฤษ: Caleb Davis Bradham; 27 พฤษภาคม 1867 - 19 กุมภาพันธ์ 1934) เป็นเภสัชกรชาวอเมริกัน รู้จักกันดีในฐานะผู้คิดค้นน้ำอัดลมเป๊ปซี่
ประวัติและการศึกษา

เคเลบ เดวิส แบรดแฮมเกิดเมื่อวันที่ 27 พฤษภาคม ค.ศ. 1867 ที่เมืองชินควอพิน รัฐนอร์ทแคโรไลนา เป็นบุตรชายของจอร์จ วอชิงตัน แบรดแฮม และจูเลีย แม็คแคนน์ แบรดแฮม โดยแบรดแฮมมีเชื้อสายอังกฤษและไอริช
เขาจบการศึกษาจากมหาวิทยาลัยนอร์ทแคโรไลนา แชเปิลฮิลล์ และเขาเป็นสมาชิกของ Philanthropic Society ซึ่งเป็นชมรมเพื่อการโต้วาทีและวรรณกรรม และเข้าศึกษาที่คณะแพทยศาสตร์ มหาวิทยาลัยแมริแลนด์
ประมาณ ค.ศ. 1890 เขาลาออกจากคณะแพทยศาสตร์มหาวิทยาลัยแมริแลนด์ เนื่องจากธุรกิจของพ่อของเขาล้มละลาย หลังจากกลับมายังนอร์ทแคโรไลนา เขาเป็นครูในโรงเรียนรัฐบาลประมาณหนึ่งปี และหลังจากนั้นไม่นานก็เปิดร้านขายยาในนิวเบิร์นชื่อ Bradham Drug Company ซึ่งก็เหมือนกับร้านขายยาอื่นๆ หลายแห่งในสมัยนั้น ที่ให้บริการน้ำพุโซดาเช่นกัน แบรดแฮมคิดค้นสูตรเครื่องดื่มในปี ค.ศ. 1893 ซึ่งเป็นส่วนผสมของสารสกัดจากถั่วโคล่า วานิลลา และ "น้ำมันหายาก" สำหรับสิ่งที่รู้จักกันในขั้นต้นในชื่อ "Brad's Drink" แต่ในวันที่ 28 สิงหาคม ค.ศ. 1898 ได้เปลี่ยนชื่อเป็น เป๊ปซี่-โคล่า แบรดแฮมตั้งชื่อเครื่องดื่มของเขาจากการผสมคำว่า "เพปซิน" และ "โคล่า" เนื่องจากเขาเชื่อว่าเครื่องดื่มของเขาช่วยย่อยอาหารได้เหมือนกับที่เอนไซม์เป๊ปซินทำ แม้ว่าจะไม่ได้ใช้เป็นส่วนผสมก็ตาม ซึ่งผู้ช่วยของเขา เจมส์ เฮนรี คิง เป็นคนแรกที่ชิมเครื่องดื่มใหม่นี้
เมื่อวันที่ 24 ธันวาคม ค.ศ. 1902 บริษัท เป๊ปซี่-โคล่า ได้ถูกก่อตั้งขึ้นในนอร์ทแคโรไลนา โดยมีแบรดแฮมเป็นประธานบริษัท และในวันที่ 16 มิถุนายน ค.ศ. 1903 ได้มีการจดทะเบียนเครื่องหมายการค้า เป๊ปซี่-โคล่า เป็นครั้งแรก นอกจากนี้ ในปี ค.ศ. 1903 เขาได้ย้ายการผลิตเป๊ปซี่-โคล่าออกจากร้านขายยาและไปยังอาคารให้เช่าในบริเวณใกล้เคียง ในปี ค.ศ. 1905 แบรดแฮมเริ่มขายเป๊ปซี่-โคลาในขวดขนาดหกออนซ์ (จนถึงเวลานี้เขาขายเป๊ปซี่-โคลาในรูปแบบน้ำเชื่อมเท่านั้น) และขายแฟรนไชส์ให้กับผู้ผลิตขวดในนอร์ทแคโรไลนาสองราย
วันที่ 4 มกราคม ค.ศ. 1901 แบรดแฮมแต่งงานกับ แชริตี้ เครเดิล ในนิวเบิร์น รัฐนอร์ทแคโรไลนา เขาเป็นเจ้าของ Slover-Bradham House ตั้งแต่ปี ค.ศ. 1908 ถึง ค.ศ. 1934 บ้านหลังนี้มีชื่ออยู่ในทะเบียนสิ่งสำคัญทางประวัติศาสตร์แห่งชาติในปี ค.ศ. 1973
ในช่วงที่ประสบความสำเร็จสูงสุด แบรดแฮมขายแฟรนไชส์เป๊ปซี่-โคล่าใน 24 รัฐ; อย่างไรก็ตาม ในวันที่ 31 พฤษภาคม ค.ศ. 1923 แบรดแฮมและบริษัทเป๊ปซี่-โคล่าของเขาได้ประกาศล้มละลาย ปัจจัยสำคัญที่ทำให้ธุรกิจของแบรดแฮมล้มเหลวคือราคาน้ำตาลหลังสงครามโลกครั้งที่ 1 เมื่อราคาขึ้นไปถึง 28 เซนต์ต่อปอนด์ (เท่ากับ 3 เซนต์ต่อปอนด์ก่อนสงคราม) และแบรดแฮมได้ซื้อน้ำตาลจำนวนมาก ทรัพย์สินของบริษัทของเขาถูกขายให้กับบริษัทคราเวนโฮลดิง ในราคา 30,000 ดอลลาร์ หลังจากประกาศล้มละลายแบรดแฮมก็กลับไปเปิดร้านขายยาของเขา เขาเสียชีวิตเมื่อวันที่ 19 กุมภาพันธ์ ค.ศ. 1934 ที่นิวเบิร์น คราเวนเคาน์ตี้ รัฐนอร์ทแคโรไลนา
เครื่องราชอิสริยาภรณ์อันมีศักดิ์รามาธิบดี

| เครื่องราชอิสริยาภรณ์อันมีศักดิ์ รามาธิบดี |
| --- | --- |
 เหรียญรามมาลาเข็มกล้ากลางสมร และแพรแถบย่อ
มอบโดย      พระมหากษัตริย์ไทย
ประเภท: สายสะพายพร้อมดารา, ดวงตราพร้อมดารา, ดวงตรา, เหรียญ (6 ชั้น)
วันสถาปนา: พ.ศ. 2461
ประเทศ:  ราชอาณาจักรไทย
จำนวนสำรับ: ไม่จำกัดจำนวน
ผู้สมควรได้รับ: ข้าราชการทหาร, ผู้มีเกียรติของต่างประเทศ
มอบเพื่อ: ความชอบพิเศษเป็นประโยชน์ยิ่งแก่ราชการทหาร ไม่ว่าในยามสงบหรือยามสงคราม
สถานะ: ยังพระราชทานอยู่
ผู้สถาปนา: พระบาทสมเด็จพระมงกุฎเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ  23 กรกฎาคม พ.ศ. 2461
รายล่าสุด: พลเอก เชษฐา ฐานะจาโร  30 พฤษภาคม พ.ศ. 2541
ลำดับเกียรติ
สูงกว่า: เครื่องราชอิสริยาภรณ์จุลจอมเกล้า เครื่องราชอิสริยาภรณ์รัตนวราภรณ์‎
รองมา: เครื่องราชอิสริยาภรณ์อันเป็นที่เชิดชูยิ่งช้างเผือก
หมายเหตุ: ผู้ได้รับพระราชทานจะต้องเข้าร่วมพระราชพิธีถือน้ำพระพิพัฒน์สัตยาด้วย
เครื่องราชอิสริยาภรณ์อันมีศักดิ์รามาธิบดี (อังกฤษ: The Honourable Order of Rama) เป็นเครื่องราชอิสริยาภรณ์ที่สร้างขึ้นโดยพระบาทสมเด็จพระมงกุฎเกล้าเจ้าอยู่หัว เมื่อวันที่ 22 กรกฎาคม พ.ศ. 2461 สำหรับบำเหน็จความดีความชอบแก่ผู้ทำความชอบพิเศษเป็นประโยชน์ยิ่งแก่ราชการทหาร ไม่ว่ายามสงบหรือยามสงคราม ตามที่ทรงพระราชดำริเห็นสมควร
ปัจจุบัน เครื่องราชอิสริยาภรณ์อันมีศักดิ์รามาธิบดี แบ่งออกเป็น 6 ชั้น พระบาทสมเด็จพระเจ้าอยู่หัวทรงเป็นประธานแห่งเครื่องราชอิสริยาภรณ์ โดยชั้นเสนางคะบดีจัดเป็นชั้นสูงสุด พระราชพิธีพระราชทานเครื่องราชอิสริยาภรณ์อันมีศักดิ์รามาธิบดีนั้น  ผู้ได้รับพระราชทานเครื่องราชอิสริยาภรณ์ทั้งเก่าและใหม่จะเข้าร่วมในพระราชพิธีเฉพาะพระพักตร์พระบาทสมเด็จพระเจ้าอยู่หัว โดยมีพระราชพิธีถือน้ำพระพิพัฒน์สัตยาด้วย การประดับเครื่องราชอิสริยาภรณ์ตระกูลนี้ ควรสวมสายสะพายรามาธิบดีเฉพาะงานที่เกี่ยวกับราชการทหาร ซึ่งมีหมายกำหนดการระบุไว้โดยเฉพาะว่าให้สวมสายสะพายรามาธิบดี
ประวัติ

พระบาทสมเด็จพระมงกุฎเกล้าเจ้าอยู่หัวทรงพระราชปรารภว่า "ราชการทหารเป็นกิจพิเศษอย่างหนึ่ง ซึ่งผู้ปฏิบัติราชการอย่างนั้นต้องออกกำลังแรงและปัญญาอย่างอุกฤษฐ์ ทั้งต้องพร้อมอยู่เสมอที่จะสละชีวิตเป็นราชพลีและเพื่อรักษาอิสรภาพบำรุงความรุ่งเรืองแก่ชาติบ้านเมือง สมควรจะมีเครื่องราชอิสริยาภรณ์สำหรับบำเหน็จความชอบสำหรับผู้ทำดีในราชการแผนกนี้เป็นพิเศษอีกส่วนหนึ่ง" ดังนั้น พระองค์จึงทรงสร้างเครื่องราชอิสริยาภรณ์เพื่อบำเหน็จความชอบแก่ผู้ทำดีในราชการทหาร ตั้งแต่วันที่ 22 กรกฎาคม พ.ศ. 2461 โดยพระราชทานครั้งแรกให้กับ ทหารและอาสาสมัคร ผู้ไปปฏิบัติภารกิจในสงครามโลกครั้งที่ 1 โดยกำหนดให้แบ่งเครื่องราชอิสริยาภรณ์เป็น 4 ชั้น พร้อมด้วยเหรียญราชอิสริยาภรณ์ โดยมอบหมายให้กระทรวงมุรธาธรเป็นผู้จัดทำ พร้อมกันนี้ โปรดเกล้าฯ ให้มีคณะที่ปรึกษาสำหรับเครื่องราชอิสริยาภรณ์ ประกอบด้วย
คณาธิบดี 1 คน
เลขาธิการ 1 คน
ที่ปรึกษา 5 คน
สำหรับเป็นที่ปรึกษาประจำเครื่องราชอิสริยาภรณ์ โดยมีหน้าที่พิจารณาว่าผู้ใดสมควรที่จะได้รับพระราชทานเครื่องราชอิสริยาภรณ์ตระกูลนี้ แล้วนำความขึ้นกราบบังคมทูลพระบาทสมเด็จพระเจ้าอยู่หัวเพื่อขอรับพระราชทานต่อไป
คณะที่ปรึกษาสำหรับเครื่องราชอิสริยาภรณ์นี้มีการแต่งตั้งขึ้น 2 ครั้ง โดยในรัชสมัยพระบาทสมเด็จพระมงกุฎเกล้าเจ้าอยู่หัวนั้น พระองค์มีพระบรมราชโองการให้
สมเด็จพระเจ้าน้องยาเธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ เป็นคณาธิบดี
พระยาสีหราชเดโชไชย (แย้ม ณ นคร) เป็นเลขาธิการ
สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เป็นที่ปรึกษา
สมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เป็นที่ปรึกษา
พระเจ้าพี่ยาเธอ พระองค์เจ้าอาภากรเกียรติวงศ์ กรมหมื่นชุมพรเขตอุดมศักดิ์ เป็นที่ปรึกษา
หม่อมเจ้าพันธุประวัติ เกษมสันต์ เป็นที่ปรึกษา
พระยาประสิทธิ์ศุภการ (หม่อมหลวงเฟื้อ พึ่งบุญ ณ อยุธยา) เป็นที่ปรึกษา
ส่วนคณะที่ปรึกษาประจำเครื่องราชอิสริยาภรณ์ชุดที่ 2 นั้น แต่งตั้งขึ้นในรัชสมัยพระบาทสมเด็จพระปกเกล้าเจ้าอยู่หัว โดยพระองค์มีพระบรมราชโองการให้
สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เป็นคณาธิบดี
พระอาษาสงคราม (ต๋อย หัศดิเสวี) เป็นเลขาธิการ
พระเจ้าพี่ยาเธอ พระองค์เจ้าบุรฉัตรไชยากร กรมหลวงกำแพงเพ็ชรอัครโยธิน เป็นที่ปรึกษา
พระเจ้าพี่ยาเธอ พระองค์เจ้าวุฒิไชยเฉลิมลาภ กรมขุนสิงหวิกรมเกรียงไกร เป็นที่ปรึกษา
หม่อมเจ้าบวรเดช กฤดากร เป็นที่ปรึกษา
หม่อมเจ้าอลงกฎ ศุขสวัสดิ์ เป็นที่ปรึกษา
พระยาเฉลิมอากาศ (สุณี สุวรรณประทีป) เป็นที่ปรึกษา เป็นที่ปรึกษา
อย่างไรก็ตาม หลังเกิดการเปลี่ยนแปลงการปกครองเมื่อปี พ.ศ. 2475 การขอพระราชทานเครื่องราชอิสริยาภรณ์ตระกูลนี้ก็ได้ระงับไปชั่วคราว จนกระทั่ง มีการตราพระราชบัญญัติเครื่องราชอิสริยาภรณ์อันมีศักดิ์รามาธิบดี พ.ศ. 2503 ขึ้นมาใหม่เพื่อให้เหมาะสมแก่ภาวะการปัจจุบัน รวมทั้งได้ยกเลิกคณะที่ปรึกษาแห่งเครื่องราชอิสริยาภรณ์ลงด้วย และมีการพระราชทานเครื่องราชอิสริยาภรณ์ตระกูลนี้ขึ้นอีกครั้งจนถึงปัจจุบัน
ประเภท ลำดับชั้น และ ลำดับเกียรติ

เครื่องราชอิสริยาภรณ์อันมีศักดิ์รามาธิบดี แบ่งออกเป็น 6 ชั้น ประกอบด้วย เครื่องราชอิสริยาภรณ์ 4 ชั้น ได้แก่ ชั้นเสนางคะบดี, ชั้นมหาโยธิน, ชั้นโยธิน, ชั้นอัศวิน และเหรียญราชอิสริยาภรณ์ 2 ชั้น ได้แก่ เหรียญรามมาลาเข็มกล้ากลางสมร เหรียญรามมาลา โดยมีลักษณะและลำดับชั้น ดังต่อไปนี้
| แพรแถบย่อ | ดุมเสื้อ | ชั้น | ชื่อ | อักษรย่อ | ตำแหน่งการบังคับบัญชาทางทหาร ในราชการสงคราม | ลำดับเกียรติ |
| --- | --- | --- | --- | --- | --- | --- |
|  |  | ชั้นที่ 1 | เสนางคะบดี | ส.ร. |  | 7 |
|  |  | ชั้นที่ 2 | มหาโยธิน | ม.ร. |  ผู้ทำหน้าที่ควบคุม บังคับบัญชาหน่วยทหารจำนวน 1 กองพลน้อยขึ้นไป  ผู้บังคับการกองเรือรบขนาดใหญ่ มีกำลังรบมากกว่ากองพลเรือน้อยขึ้นไป  หน่วยทหาร หรือ กองเรือรบนั้น กระทำการรบเป็นผลดีเยี่ยม อย่างพิเศษ | 14 |
|  |  | ชั้นที่ 3 | โยธิน | ย.ร. |  ผู้ทำหน้าที่ควบคุม บังคับบัญชาหน่วยทหารจำนวน 1 กองร้อยขึ้นไป จนถึงกำลังรบระดับ กองพลน้อย  ผู้บังคับบัญชากองเรือรบ มีกำลังรบซึ่งย่อมกว่ากองพลเรือน้อย  หน่วยทหาร หรือ กองเรือรบ กองพลเรือน้อยนั้น กระทำการรบเป็นผลดีเยี่ยม อย่างพิเศษ | 19 |
|  |  | ชั้นที่ 4 | อัศวิน | อ.ร. |  ผู้ทำหน้าที่ควบคุม บังคับบัญชาทหารจำนวน 1 หมู่ขึ้นไป จนถึง 1 กองร้อย  ผู้บังคับการเรือขนาดเล็ก เช่น เรือดำน้ำ เรือตอร์ปิโด เรือรับใช้ต่าง ๆ 1 ลำ หรือ หลายๆลำ | 22 |
|  | ไม่มี | ชั้นที่ 5 | เหรียญรามมาลาเข็มกล้ากลางสมร | ร.ม.ก. | ผู้ใดแสดงความองอาจส่วนตัวเป็นพิเศษอย่างยิ่งยวด ยอมเอาชีวิตเข้าแลกเพื่อกระทำการให้สำเร็จตามหน้าที่ หรือกระทำการเกินกว่าความจำเป็นในหน้าที่ | 37 |
|  | ไม่มี | ชั้นที่ 6 | เหรียญรามมาลา | ร.ม. | ผู้ใดกระทำการรบเข้มแข็งน่าชมเชย แต่มิอาจกระทำการเช่นนั้นแต่เพียงผู้เดียว ทำพร้อมกันหลาย ๆ คน เช่นเดียวกัน ขณะเดียวกัน | 38 |